YEESU KIRIST KESE 
MOOY MUCCAL 


Dina jur doom ju góor, nga tudde ko Yeesu, ndaxte moo di 
kiy musal xeetam ci seeni bàkkaar. Mathie 1:21 


Ndaxte Yàlla dafa bëgg àddina, ba joxe jenn Doomam ji 
mu am kepp, ngir képp ku ko gëm am dund gu dul jeex te 
doo sànku mukk. Yowaana 3:16 


Yeesu ne ko: «Man maay yoon wi, dëgg gi te dund gi.» 
Kenn du w ci Baay bi te jaarul ci man. Yowaana 14:6 


Te it amul ci keneen mucc, ndaxte ci asamaan amul 
beneen tur bu Yàlla jox nit, bu nu wara mucce. Jëf ya 4:12 


Li ma jëkk a jot, jottali naa leen ko: Kirist dee na ngir 
sunuy bàkkaar, ni ko Mbind mi tërale. ñu suul ko, mu dekki 
ci ñatteelu fan bi, ni ko Mbind mi waxee: 1 Korent 15:3-4 


Ndaxte Yàlla jot na nu sunuy bàkkaar 
jaarale ko ci deretam, maanaam baal nu 
sunuy bàkkaar, ci kaw yiwam ju yaatu. 

Efes 1:7 LEX 


And the gospel must first be published 
among all nations. MARK 13:10 


Amna ñeenti dëgg vu nu wara xam bu baax: 

1. Yàlla bëgg nala lool. 

Dafa bëgg nga am dundu gu dul jeex ci asamaan si ak 
mooom. 

Ndaxte Yàlla dafa bëgg àddina, ba joxe jenn Doomam ji 
mu am kepp, ngir képp ku ko gëm am dund gu dul jeex 
te doo sànku mukk. Yowaana 3:16 

Dafa bëgg nga am dundu gu bari te am njariñ ak moom. 
Sàcc day Dëw ngir sàcc, rey ak yàq. Dama ñëw, ngir ñu 
am dund, te ñu gën a bare ko. Yowaana 10:10 


Loolu terewul nit ñu bari duñu am dundu gu am njariñ, te 
gëmu ñu ndax dina ñu am dundu ba fàaw ndax... 

2. Nit dafa am bàkkaar ci boppam. Moo tax mu tàqalikoo 
ak Yàlla. 

Ñépp a bàkkaar. 

Ñépp a bàkkaar, ba joteetuñu ndamu Yàlla. Romain 3:23 

Ndaxte bëgg xaalis mooy reenu bépp soxor... 

1 Timote 6:10 

Peyug bàkkaar mooy dee. 

Ndaxte peyug bàkkaar mooy dee... Romain 6:23 


Bible bi dafay leeral ñaari xeeti dee: 

e Faatu yaram 

&nbspNit ñi benn yoon kese lañuy dee, door gannaaw 
Yàlla àtte leen. Ibre 9:27 

e Dee ci ngëm wala tàqaloo ak Yàlla ba fàww ci safara 
Waaye ñi ragal, ñi gëmadi, ñiy def lu ñaaw, ñiy bóom nit, 
ñiy njaaloo, luxuskat yi, xërëmkat yi ak fenkat yépp, seen 
wäll mooy déegu safara ak tamarax bi. Feeñu ma 21:8 


Su fekkee ne nit tàggalikoo na ak Yàlla ndax bäkkaaram, 
lan mooy saafara jafe-jafe bii? Danuy faral di xalaat ne 
saafara yi ñooy: diine, jëf yu rafet, ak jikko yu rafet. Waaye 
benn pexe rekk la am ci Yàlla. 

3. Yeesu Kirist rek mooy yoonu asamaan si. 

Loolu mooy li Yàlla wax. 

Yeesu ne ko: «Man maay yoon wi, dëgg gi te dund gi.» 1Cr 
15 14 Kenn du jege Ylla Baay bi te jaarul ci man. 

Yowaana 14:6 


Moo fay sunuy bàkkaar yépp. 

Ndaxte Kirist dee na benn yoon ba fàww, ngir dindi 
bàkkaar yi, moom mi jub ngir ñi jubadi, ngir yóbbu leen fa 
Yàlla. 1 Piyeer 3:18 

Ndaxte Yàlla jot na nu sunuy bàkkaar jaarale ko ci 
deretam, maanaam baal nu sunuy bàkkaar, ci kaw yiwam 
ju yaatu. Efes 1:7 

Am na digeb dundu gu dul jeex. 

Ku gëm Doom ji, am nga dund gu dul jeex. Ku gëmul Doom 
ji, doo am dund; Waaye merum Yàllaa ngi dëkk ci moom. 
Yowaana 3:36 

Ndaxte peyug bàkkaar mooy dee; Waaye mayu Yàlla mooy 
dund gu dul jeex ci Yeesu Kirist sunu Boroom. Romain 6:23 


4. Danu wara gëm Yeesu Kirist ngir mucc. 

Sunu mucc mingi aju ci yiwu Yàlla ci ngëm ci Yeesu Kirist. 
Ndaxte ci yiwu Yàlla ngeen mucce ci kaw ngëm. te loolu 
jógewul ci yéen, mayu Yàlla la, te jógewul ci seeni jëf, ngir 
kenn du ci kañu. Efes 2:8-9 

Ndaxte "Képp ku woo Boroom bi ciww, dinga mucc." 
Romain 10:13 


Naanu bäkkaarkat 

Ñaanal lii ak ngëm: 

Boroom bi Jesus, jërëjëf waay ci linga ma bëgg. Maa ngi 
nangu ni bàkkaarkat laa, te damay ñaan nga baal ma. Jërëjëf 
ci sa dee ci bant bi, sa suul, ak sa dekki ngir fay samay 
bàkkaar yépp. Maa ngi wóolu yaw nga sama Boroom ak sama 
Musalkat. Maa ngi nangu sa kado dundu ba fàaw, maa ngi lay 
jox sama dundu. Dimbali ma ma topp say ndigal yépp, ba 
neex la. Aamiin. 


Sudee danga wóolu Yeesu Kirist, lii moo la dal: 

e Leegi, am nga dundu ba fàaw ci Yàlla. 

Lii mooy bëgg-bëggu ki ma yónni: képp ku gis Doom ji te gëm 
ko, am dund gu dul jeex, te bés bu mujj ba, dinaa ko dekkal.» 
Yowaana 6:40 

e Sa bàkkaar yépp fey nañu ko te baal nañu la. 

(demb, leegi, ëlëg) 

Waaye Yeesu Kirist, bi mu saraxee benn sarax ngir dindi 
bàkkaar yi benn yoon ba fàww, toog ci ndeyjooru Yàlla. 

Ibre 10:12 

e Mbindéef mu bees nga ci kanam Yàlla. Mooy ndoortelu sa 
dundu gu bees. 

Kon bu nit bokkee ci Kirist, mbindeef mu bees la. lépp a ngi 
bees. 2 Korent 5:17 

e Nekk nga doomu Yàlla. 

Teewul ñi ko nangu te gëm ci turam, may na leen, ñu am 
sañ-sañu nekk doomi Yàlla. Yowaana 1:12 


Jëf yu baax duñu yoon wu nu mëna jaar ngir mucc, waaye 
firnde la wala meññeefu sunu mucc. 

Elohim moo nu bind ci Kirist Yeesu, ngir nu wéy ci jëf yu baax, 
yi Yàlla tëral lu jiitu, ngir nu dund ci ñoom. Efes 2:10 

Yal na la Yàlla sàmm! 


